สวัสดีค่ะ พอดีมีอะไรกับแฟน แล้วกินยาคุมฉุกเฉินไปในวันศุกร์ที่28 แล้วมีอะไรกับแฟนเย็นวันที่31แต่แฟนหลั่งนอกนะค่ะ อยากถามว่า วันนี้จะกินยาฉุกเฉินอีก จะอันตรายมั้ยค่ะ แล้วถ้าไม่กินจะได้มั้ย
สวัสดีค่ะ การมีเพศสัมพันธ์แบบหลั่งนอกนั้น อาจจะยังมีโอกาสตั้งครรภ์ได้อยู่ประมาณ 4-20% จึงมีข้อบ่งชี้ในการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%สามารถใช้ยาคุมฉุกเฉินอีกครั้งได้กรณีจำเป็นจริงๆ และควรสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก